ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *24/6/2*021**

**Συνάντηση με τους κατοίκους**

**Η Πράσινη Πιλοτική Γειτονιά, το καινοτόμο και πρωτοποριακό έργο ενεργειακής αναβάθμισης ξεκίνησε!**

**Με την ολοκλήρωση του τα 72 διαμερίσματα τεσσάρων προσφυγικών πολυκατοικιών θα έχουν σχεδόν μηδενική ενεργειακή κατανάλωση!**

Με την συμμετοχή πολλών ενδιαφερομένων κατοίκων και την παρουσία του Δημάρχου, Λάμπρου Μίχου, των εκπροσώπων των φορέων υλοποίησης του πιλοτικού έργου «Πράσινη Γειτονιά», πραγματοποιήθηκε η ενημερωτική συνάντηση στις πολυκατοικίες στις οποίες υλοποιείται το καινοτόμο, πιλοτικό έργο «Πράσινη Γειτονιά».

Ο Δήμαρχος -ο οποίος είχε και την πρωτοβουλία της συνάντησης-, ανέπτυξε τις παραμέτρους του έργου και επισήμανε την ανάγκη για την συμμετοχή και συμβολή των κατοίκων στην εκτέλεση, περιφρούρηση και συντήρηση του έργου.

Μετά τον Δήμαρχο, η κ. Κατερίνα Σφακιανάκη (επιστημονική συνεργάτης από το ΚΑΠΕ), η διευθύντρια της Τεχνικής Υπηρεσίας του Δήμου, κ. Κωνσταντίνα Σέργη και ο Ανάδοχος εργολάβος, έδωσαν όλες τις απαραίτητες διευκρινήσεις και απάντησαν στις ερωτήσεις των κατοίκων.

Στο τέλος της συνάντησης ο Δήμαρχος είχε την ευκαιρία να συνομιλήσει προσωπικά με τους κατοίκους και περιοίκους οι οποίοι του εξέφρασαν την απόλυτη ικανοποίησή τους για την έναρξη του έργου, το οποίο καθυστέρησε μία 10ετία